Sorentas

Sorentas () – miestas pietų Italijoje, Kampanijos regione, į pietryčius nuo Neapolio, Sorento pusiasalyje, Neapolio įlankos pakrantėje. Į pietus nuo miesto iškilę Latario kalnai. Plentas ir geležinkelis iš Neapolio, jūrų uostas. Populiarus kurortas. Gaminamas alyvų aliejus, vynas, auginami citrusiniai vaisiai.

Yra šv. Pilypo ir šv. Jokūbo katedra (XI a., perstatyta XV a.), šv. Pranciškaus Asyžiečio vienuolynas (XIV a.), Koreale di Teranovos muziejus (eksponuojami žymių Kampanijos menininkų tapybos, keramikos darbai, indai, laikrodžiai).

 Istorija 
Romėnų šaltiniuose miestas minimas kaip Surentas (), iki patenkant į Romos rankas valdytas oskų. Romėnų laikais plėtojosi kaip kurortas, garsėjo savo vynais.

VII a. tapo Sorento hercogystės sostine. 1137 m. užkariautas normanų ir įjungtas į Sicilijos karalystę. 1544 m. Sorente gimė italų poetas Torkvatas Tasas.

 Šaltiniai 

Kategorija:Kampanijos miestai
Kategorija:Italijos kurortai